R. Zmajkovičová, poslankyňa: (2004-05-25):
Vážený pán minister, váš pôvodný návrh optimalizovať súdnu sústavu predpokladal zriadenie troch krajských súdov plus jeden Krajský súd v Bratislave, čiže zrušenie štyroch krajských súdov. Vládny návrh zákona na základe tlakov v koalícii však predpokladá zrušenie len dvoch krajských súdov - Trenčín a Trnava a 13 okresných súdov. Ústavnoprávny výbor prijal spoločnú správu, ktorá ponecháva sídla krajských súdov v Trnave a v Trenčíne, s čím sa, samozrejme, stotožňujem, pretože rešpektované je územnosprávne členenie Slovenskej republiky. Vážený pán minister, s ponechaním pôvodných 8 sídiel krajských súdov ste sa nakoniec stotožnili i vy. Súhlasíte s ponechaním niektorých okresných súdov, priznajme si, ktoré predkladajú koaliční poslanci, ale to všetko, pán minister, je príliš vzdialené od vášho prvotného zámeru optimalizácie súdnej sústavy. Keďže nie ste principiálny vy, pán minister, preto nevidím dôvod nepredložiť nasledujúce pozmeňujúce návrhy, ako i moji kolegovia, ktoré predpokladajú ponechanie sídiel okresných súdov v pôvodnej podobe. Môj návrh pokladám za objektívnejší, pretože nepredpokladá, kto má silnejšie lobby v koalícii. Takže predkladám svoje pozmeňujúce návrhy, ktoré sú, budem ich hovoriť jednotlivo, mám ich k jednotlivým okresným súdom a na margo aj vystúpenia pána poslanca Šimka, vystupujem aj k okresnému súdu Piešťany, ktorý už bol zapracovaný, tam bolo to paragrafové znenie 2 a ja som ho chcela len technicky dopracovať, takže predkladám celý pozmeňujúci návrh. K čl. 1 v § 2 sa za ods. 8 vkladá ods. 9, ktorý znie: „Sídlom Okresného súdu Piešťany sú mesto Piešťany, jeho obvod tvorí územný obvod okresu Piešťany“. V § 3 ods. 1 sa za doterajšie písm. a) vkladá nové písm. b), ktoré znie: „b) Okresného súdu Piešťany“. Doterajšie písm. b) až d) sa preznačia na c) až e). V § 15 ods. 2 sa vypúšťa doterajšie písm. c) v celom rozsahu. Doterajšie písm. d) až k) sa preznačia na c) až j). Pre odôvodnenie, pre obyvateľov okresu Piešťany vládny návrh predstavuje výrazné zhoršenie dostupnosti k výkonu súdnej moci, a preto posledný návrh zákona ponechával okresný súd v Piešťanoch, ale v pozmeňujúcich návrhoch sa teraz technicky upravujú ďalšie nadväzujúce ustanovenia. Ďalší pozmeňujúci návrh k Okresnému súdu Malacky. K čl. 1 v § 2 sa za ods. 4 vkladá ods. 5, ktorý znie: „Sídlom Okresného súdu Malacky sú mesto Malacky, jeho obvod tvorí územný obvod okresu Malacky“. V § 3 ods. 1 sa za doterajšie písm. e) vkladá nové písm. f), ktoré znie: „f) Okresného súdu Malacky“. V § 15 ods. 2 sa vypúšťa doterajšie písm. a) v celom rozsahu. Doterajšie písm. b) až k) sa preznačia na a) až j). Pre obyvateľov okresu Malacky by vládny návrh predstavoval výrazné zhoršenie dostupnosti k výkonu súdnej moci, a preto technicky upravím aj ďalšie nadväzujúce ustanovenia, ktoré som predniesla v predchádzajúcej rozprave. Ďalší pozmeňujúci návrh k Okresnému súdu Pezinok. K čl. 1 v § 2 ods. 3 sa vypúšťajú slová „a územný obvod okresu Pezinok“. V § 2 sa doterajší ods. 3 vkladá nový ods. 4, ktorý znie: „Sídlom Okresného súdu Pezinok je mesto Pezinok, jeho obvod tvorí územný obvod okresu Pezinok“. Doterajšie ods. 4 až 47 sa prečíslujú na ods. 5 až 48. V § 3 ods. 1 sa za doterajšie písm. e) vkladá nové písm. f), ktoré znie: „f) Okresného súdu Pezinok“. V § 15 ods. 2 sa vypúšťa písm. b). Doterajšie písm. c) až k) sa preznačia na písm. b) až j). Opäť pre obyvateľov okresu Pezinok vládny návrh predstavuje výrazné zhoršenie dostupnosti k výkonu súdnej moci, preto navrhujeme ponechanie samostatného okresného súdu v Pezinku. Ďalší pozmeňujúci návrh k Okresnému súdu Skalica. K čl. 1 v § 2 ods. 7 sa vypúšťajú slová „územný obvod okresu Skalica“. V § 2 sa za doterajší ods. 7 vkladá nový ods. 8, ktorý znie: „Sídlom Okresného súdu Skalica je mesto Skalica, jeho obvod tvorí územný obvod okresu Skalica“. Doterajšie ods. 8 až 47 sa prečíslujú na ods. 9 až 48. V § 3 ods. 2 sa doterajšie písm. d) vkladá nové písm. e), ktoré znie: „Okresného súdu Skalica“. V § 15 ods. 2 sa vypúšťa doterajšie písm. d). Doterajšie písm. e) sa preznačí na písm. d). Pre obyvateľov okresu Skalica opäť vládny návrh predstavuje výrazné zhoršenie dostupnosti k výkonu súdnej moci a navrhujeme ponechanie samostatného okresného súdu Skalica. Ďalší môj pozmeňujúci návrh je k okresnému súdu Nové Mesto nad Váhom. K čl. 1 v § 2 v doterajšom ods. 18 sa vypúšťajú slová „a územný obvod okresu Nové Mesto nad Váhom“. V § 2 sa za doterajší ods. 18 vkladá nový ods. 19, ktorý znie: „Sídlom Okresného súdu Nové Mesto nad Váhom je mesto Nové Mesto nad Váhom, jeho obvod tvorí územný obvod okresu Nové Mesto nad Váhom“. Doterajšie ods. 19 až 47 sa prečíslujú na ods. 20 až 48. V § 3 ods. 3 sa doterajšie písm. a) vkladá nové písm. b), ktoré znie: „Okresného súdu Nového Mesta nad Váhom“. V § 15 ods. 2 sa vypúšťa doterajšie písm. e). Doterajšie písm. f) až k) sa preznačia na písm. e) až j). Pre obyvateľov okresu Nové Mesto nad Váhom vládny návrh predstavuje výrazné zhoršenie dostupnosti, a preto navrhujeme ponechanie Okresného súdu v Novom Meste nad Váhom. Môj ďalší pozmeňujúci návrh je k Okresnému súdu Bánovce nad Bebravou. K čl. 1 v § 2 v doterajšom ods. 18 sa vypúšťajú slová „a územný obvod okresu Bánovce nad Bebravou“. V § 2 sa za doterajší ods. 18 vkladá nový ods. 19, ktorý znie: „Sídlom Okresného súdu Bánovce nad Bebravou a je mesto Bánovce nad Bebravou, jeho obvod tvorí územný obvod okresu Bánovce nad Bebravou“. Doterajšie ods. 19 až 47 sa prečíslujú na ods. 20 až 48. V § 3 ods. 3 sa doterajšie písm. a) vkladá nové písm. b), ktoré znie: „Okresného súdu Bánovce nad Bebravou“. Doterajšie písm. b) až  c) sa preznačia na c) až d). V § 15 ods. 2 sa vypúšťa doterajšie písm. e) v celom rozsahu, doterajšie písm. f) až k) sa preznačia e) až j). Opäť pre obyvateľov okresu Bánovce nad Bebravou by vládny návrh predstavoval výrazné zhoršenie dostupnosti k výkonu súdnej moci, a preto navrhujem ponechanie tohto súdu. Môj posledný pozmeňujúci návrh je k Okresnému súdu Partizánske. K čl. 1 v § 2 ods. 17 sa vypúšťajú slová „a územný obvod okresu Partizánske“. V § 2 sa za doterajší ods. 17 vkladá nový ods. 18, ktorý znie: „Sídlom Okresného súdu Partizánske je mesto Partizánske, jeho obvod tvorí územný obvod okresu Partizánske“. Doterajšie ods. 18 až 47 sa prečíslujú na ods. 19 až 48. V § 3 ods. 3 sa za doterajšie písm. a) vkladá nové písm. b), ktoré znie: „Okresného súdu Partizánske“. Doterajšie písm. b) až c) sa preznačia na c) až d). V § 15 ods. 2 sa vypúšťa doterajšie písm. g) v celom rozsahu. Doterajšie písm. h) až k) sa preznačia g) až j). Pre obyvateľov okresu Partizánske by taktiež vládny návrh predstavoval výrazné zhoršenie dostupnosti k výkonu súdnej moci, a preto navrhujem ponechať samostatný Okresný súd Partizánske. Ďakujem vám za pozornosť.